HR
5.12.2022.
Službeni list Europske unije
C 463/21
Tužba podnesena 21. listopada 2022. – Europska komisija/Slovačka Republika (Predmet C-668/22) (2022/C 463/28) Jezik postupka: slovački Stranke Tužitelj: Europska komisija (zastupnici: B. Sasinowska, G. Wilms, R. Lindenthal, agenti) Tuženik: Slovačka Republika Tužbeni zahtjev Tužitelj od Suda zahtijeva da: — utvrdi da je nedonošenjem propisa potrebnih za ostvarenje određenih rezultata koji proizlaze iz Uredbe Komisije (EZ) br.
29/2009 (1) od 16. siječnja 2009.
o utvrđivanju zahtjeva u vezi s uslugama podatkovnih veza za jedinstveno europsko nebo, Slovačka Republika povrijedila obveze koje ima na temelju članka 4. stavka 3.
UEU-a u vezi s člankom 3. stavkom 1.
Uredbe Komisije (EU) br.
29/2009; — naloži Slovačkoj Republici snošenje troškova.
Tužbeni razlozi i glavni argumenti U skladu s člankom 3. stavkom 1.
Uredbe (EU) br.
29/2009, pružatelji ATS-a moraju osigurati da jedinice ATS-a koje pružaju operativne usluge u zračnom prometu unutar zračnog prostora iz članka 1. stavka 3. imaju mogućnost osiguravanja i korištenja usluga podatkovne veze definiranih u Prilogu II.
Usluge podatkovne veze definirane u Prilogu II. su: mogućnost uspostave podatkovnih komunikacija (DLIC), usluga upravljanja komunikacijama ATC-a (ACM), usluga izdavanja ATC odobrenja i prosljeđivanja informacija (ACL) i usluga provjere mikrofona ATC-a (AMC).
Suprotno članku 3. stavku 1.
Uredbe (EU) br.
29/2009, pružatelj ATS ovlašten od strane Slovačke Republike nije osigurao mogućnost pružanja i korištenja usluga podatkovne veze navedenih u Prilogu II. te uredbe od strane jedinica ATS-a.
U trenutku isteka roka navedenoga u obrazloženom mišljenju, Slovačka Republika nije poduzela – u smislu članka 4. stavka 3.
UEU-a – odgovarajuće mjere kako bi pružatelj ATS koji je ovlastila ispunio zahtjeve iz članka 3. stavka 1.
Uredbe (EU) br.
29/2009.
(1)
SL 2009., L 13, str. 3.
(SL, posebno izdanje na hrvatskom jeziku, poglavlje 7., svezak 13., str. 124.)